kalixlouiis/myanmar-wikipedia-corpus huggingface dataset:
၁၉၄၈ခုနှစ်၊ ကမ္ဘာ့အိုလံပစ်ပွဲတော်တွင် ပထမဆုံးစတင်ဝင်ရောက်ယှဉ်ပြိုင်ခဲ့သော မြန်မာအားကစားသမား များမှာ စိန်ဖေ(ပြေးခုန်ပစ်၊ မီတာ၁ဝဝ)၊ မျိုးသန့်၊စောဟာဒီ (လက်ဝှေ့)၊ ဝင်းမောင်၊ကျော်ရင် (အလေးမ) တို့ဖြစ်သည်။
မျိုးသန့်(လက်ဝှေ့)သည် First Round တွင် ကနေဒါချန်ပီယံကို အနိုင်ရရှိခဲ့ပြီး ကမဘာ့အိုလံပစ်ပွဲတော်တွင် ပါဝင်ယှဉ်ပြိုင်သော မြန်မာနိုင်ငံသားတစ်ယောက်၏ ပထမဆုံးနိုင်ပွဲဖြစ်ခဲ့သော်လည်း Second Round တွင်ရှုံးနိမ့်ခဲ့သောကြောင့် ဆုမရရှိခဲ့ပေ။
ဥပမာ-မွန်ထရီရယ်အိုလံပစ်၊ Brazil World Cup ကိုးကား Category:နိုင်ငံများ ပေါင်းစုထားသည့် အဖွဲ့အစည်းများ Category:အားကစား Category:အိုလံပစ် အဖွဲ့အစည်းများ။
အဂ္ဂမဟာသရေစည်သူ၊​ အဂ္ဂမဟာသီရိသုဓမ္မ၊ ဦးသိန်းစိန်''' (၁၉၄၅ မွေး) သည် လွတ်လပ်ရေးရပြီးနောက် မြန်မာနိုင်ငံ၏ အဋ္ဌမမြောက်၊ ၂၀၀၈ ခုနှစ် ဖွဲ့စည်းပုံ အခြေခံဥပဒေ အသက်ဝင်ပြီးနောက် ပထမမြောက် နိုင်ငံတော်သမ္မတ ဖြစ်သည်။
ဦးသိန်းစိန်သည် ၂ဝ၁၁ ခုနှစ်၊ ဖေဖော်ဝါရီလ ၄ ရက်နေ့တွင် သမ္မတအဖြစ် ရွေးချယ်ခံရပြီးနောက် ဧပြီလ (၁)ရက်နေ့မှ ၂၀၁၆ ခုနှစ်၊ မတ်လ ၃၀ ရက်နေ့အထိ သမ္မတတာဝန်အား ထမ်းဆောင်ခဲ့သည်။
နအဖအစိုးရလက်ထက်တွင် ၂ဝဝ၇-ခုနှစ် မေလတွင် ယခင်ဝန်ကြီးချုပ် ဦးစိုးဝင်း ကျန်းမာရေး အခြေအနေ ကျဆင်းလာပြီးနောက် ဝန်ကြီးချုပ်တာဝန်များကို စတင်ထမ်းဆောင်ရပြီး အောက်တိုဘာလတွင် တရားဝင် ခန့်အပ်ခြင်းခံရသည်။
Burmese junta choose stand-in PM, BBC.co.uk; retrieved 20 May 2007.Burmese Junta Tips New Prime Minister ; retrieved 20 May 2007. မြန်မာနိုင်ငံ၏ အမျိုးသားညီလာခံကျင်းပရေးကော်မရှင် ဥက္ကဋ္ဌ ဖြစ်သည်။
၂၀၀၈-ခု၊ မေလ ဆိုင်ကလုံးနာဂစ် ဖြစ်ပွားပြီးသည့်နောက် အမျိုးသား သဘာဝဘေးအန္တရာယ် ကာကွယ်ရေး ဗဟိုကော်မီတီ၏ ဥက္ကဋ္ဌ ဖြစ်လာခဲ့သည်။
စစ်အစိုးရ၏ လမ်းစဉ် (၇)ရပ်မှ တစ်ရပ်ဖြစ်သည့် ၂၀၁၀ ရွေးကောက်ပွဲတွင် ပါဝင်ယှဉ်ပြိုင်ရန် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးအသင်းကို အမည်ပြောင်းလဲထားသည့် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုခေါင်းဆောင်ရန် တာဝန်ပေးအပ်ခြင်းခံရပြီး ၂၀၁၀ ခုနှစ် ဧပြီလ မကုန်မီတွင် အခြားသော စစ်အရာရှိ ဝန်ကြီး ဒုဝန်ကြီး (၂၇) ဦးနှင့်အတူ အရပ်ဝတ် လဲလှယ်ပြီး ပါတီကို ထူထောင်ခွင့် လျှောက်ထားခဲ့သည်။
၂၀၁၀-ပြည့်နှစ် နိုဝင်ဘာလ (၇) ရက်နေ့တွင် ကျင်းပသော ပြည်ထောင်စုရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကို ကိုယ်စားပြုလျက် နေပြည်တော်၊ ဇမ္ဗူသီရိမြို့နယ် မဲဆန္ဒနယ်တွင် ပါဝင်အရွေးချယ်ခံခဲ့သည်။
၂၀၁၁ ခုနှစ် ဖေဖော်ဝါရီလ ၄ ရက်နေ့တွင် ပထမအကြိမ် ပြည်ထောင်စုလွှတ်တော်က သမ္မတအဖြစ် ရွေးချယ်တင်မြှောက်ခြင်းခံခဲ့ရသည်။
အစောပိုင်းဘဝ ဦးသိန်းစိန်ကို ၁၉၄၅ ခုနှစ်၊ ဧပြီလ (၂ဝ)ရက်နေ့တွင် ဧရာဝတီတိုင်း၊ ပုသိမ်ခရိုင်၊ ငပုတောမြို့နယ်၊ ကျုံကူးရွာတွင် အဖ ဦးမောင်ဖြိုး (ကွယ်လွန်)၊ အမိ ဒေါ်ခင်ညွန့် (ကွယ်လွန်)တို့မှ မွေးဖွားခဲ့သည်။
ငယ်နာမည်မှာ မောင်သိန်းစိန် ပင်ဖြစ်သည်။
မွေးချင်း (၃)ယောက်တွင် အငယ်ဆုံးသားဖြစ်သည်။
အစ်မကြီးဖြစ်သူမှာ ဒေါ်ရင်လှိုင် ဖြစ်ပြီး အကိုကြီးဖြစ်သူမှာ ဦးမြင့်ထွန်း ဖြစ်လေ၏။
ပညာရေး ငယ်စဉ်က အခြေခံပညာကို ပုသိမ်ခရိုင် ငပုတောမြို့နယ်၊ ကျုံကူးရွာမူလတန်းကျောင်း၊ ချောင်း၀ရွာ အလယ်တန်းကျောင်းနှင့် ပုသိမ်မြို့ အမှတ်(၁)အခြေခံပညာအထက်တန်းကျောင်းတို့၌ ပညာသင်ကြားခဲ့သည်။
အစိုးရအထက်တန်းအောင်မြင်ပြီး ပြင်ဦးလွင် စစ်တက္ကသိုလ်သို့ တက်ရောက်ခဲ့သည်။
၁၉၆၈-ခုနှစ်တွင် စစ်တက္ကသိုလ် အပတ်စဉ် (၉) ၌ ဝိဇ္ဇာဘွဲ့အထူးပြုဖြင့် အောင်မြင်၍ စစ်သင်တန်းဆင်းခဲ့ပြီး တပ်မတော်တွင် စတင် တာဝန် ထမ်းဆောင်ခဲ့သည်။
စစ်မှုထမ်းခြင်း စစ်တက္ကသိုလ်မှ ဝိဇ္ဇာဘွဲ့ရရှိပြီးနောက် တပ်မတော်သို့ ဝင်ရောက်ခဲ့ကာ ရှမ်းသေနတ်ကိုင်တပ်ရင်း အမှတ် (၁) တွင် ဒုတိယဗိုလ်အဖြစ် စတင်တာဝန်ထမ်းဆောင်ခဲ့သည်။
၁၉၇၀ ပြည့်နှစ်တွင် ဗိုလ်ကြီးအဆင့်သို့ တိုးမြှင့်ခြင်းခံရပြီး ၁၉၇၀ မှ ၁၉၇၃ ခုနှစ်အထိ ဗိုလ်ကြီးအဆင့်ဖြင့်လည်းကောင်း၊ ၁၉၇၃ မှ ၁၉၈၂ ခုနှစ်အထိ အရှေ့မြောက်တိုင်းစစ်ဌာနချုပ်၊ ခမရ (၁၀၉) နှင့် ခလရ (၈၉) တို့တွင် ဗိုလ်မှူးအဆင့်ဖြင့်လည်းကောင်း တာဝန်ထမ်းဆောင်ခဲ့သည်။
၁၉၈၈ ခုနှစ်ဝန်းကျင်တွင် တပ်မတော်မှ နိုင်ငံတော်အာဏာရယူပြီးနောက်ပိုင်း စစ်ကိုင်းတိုင်း၊ ကလေးမြို့ရှိ ခြေလျင်တပ်ရင်း ခလရ (၈၉) တွင် တပ်ရင်းမှူး (ဒုတိယဗိုလ်မှူးကြီး) အဖြစ် တာဝန်ယူခဲ့သည်။
ထို့နောက် စစ်ရုံးသို့ ပြောင်းရွှေ့ကာ ဗိုလ်ချုပ်မှူးကြီး သန်းရွှေ၏ ကိုယ်ရေးအရာရှိအဖြစ် တာဝန်ထမ်းဆောင်ခဲ့သောကြောင့် ရုံးလုပ်ငန်းနှင့် အုပ်ချုပ်ရေးဘက်တွင် ကျွမ်းကျင်လာခဲ့သည်။
၁၉၈၈ ခုနှစ်၊ တပ်မတော်မှ အာဏာသိမ်းပြီးနောက် ကက(ကြည်း)တွင် စစ်ဦးစီး (ဗိုလ်မှူးကြီး)နှင့် စစ်ဆင်ရေးကွပ်ကဲရေးမှူး တာဝန်များကို ထမ်းဆောင်ခဲ့သည်။
စစ်ဆင်ရေးကွပ်ကဲမှုဌာနချုပ်များ ဖွင့်လှစ်သည့်အခါ မှော်ဘီမြို့နယ်၊ ဖူးကြီး အခြေစိုက် စကခ (၄) တွင် စကခမှူး ဖြစ်လာခဲ့သည်။
၁၉၉၃ ခုနှစ်တွင် ဗိုလ်မှူးကြီးအဖြစ် ကက(ကြည်း)နှင့် စကခ(၄)၊ ၁၉၉၆ ခုနှစ်တွင် ဗိုလ်မှူးချုပ်အဖြစ် စကခ(၄)နှင့် တသခ (တြိဂံဒေသတိုင်းစစ်ဌာနချုပ်) တို့တွင် တာဝန်ထမ်းဆောင်ခဲ့သည်။
၁၉၉၇ ခုနှစ်တွင် ဗိုလ်ချုပ်အဖြစ် တသခနှင့် ကကရေးတို့၌ တာဝန်ယူခဲ့ပြီး တြိဂံဒေသတိုင်းစစ်ဌာနချုပ် တိုင်းမှူးအဖြစ် တိုးမြှင့်ခန့်အပ်ခြင်းခံခဲ့ရသည်။
တြိဂံဒေသတိုင်းအား တာဝန်ယူစဉ် ဘိန်းဘုရင်များနှင့် ထိုင်းလူမျိုးများ ဆက်စပ်သည့် ကိစ္စရပ်များကို ဖြေရှင်းခဲ့ရပြီး နယ်စပ်ဒေသရှိ လူမျိုးစုလက်နက်ကိုင်အဖွဲ့အချို့ကို အပစ်အခတ်ရပ်စဲရန် ကြိုးစားခဲ့သည်။
၁၉၉၈ ခုနှစ်တွင် ဗိုလ်ချုပ်ရာထူး၊ ၂၀၀၁ ခုနှစ်တွင် စစ်ရေးချုပ်တာဝန်တို့ကို ရယူခဲ့သည်။
ထို့နောက် ၂၀၀၃ ခုနှစ်တွင် ဒုတိယဗိုလ်ချုပ်ကြီးအဆင့်သို့ တိုးမြှင့်ခန့်အပ်ခြင်းခံခဲ့ရသည့်အပြင် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ (နအဖ) ၏ အတွင်းရေးမှူး (၂) တာဝန်ကိုပါ ပေးအပ်ခြင်းခံခဲ့ရသည်။
၂၀၀၄ ခုနှစ်တွင် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ၏ အတွင်းရေးမှူး (၁) ဖြစ်လာခဲ့သည်။
၂၀၀၇ ခုနှစ်တွင် ဗိုလ်ချုပ်ကြီးအဆင့်သို့ ထပ်မံတိုးမြှင့်ခြင်းခံရသည်။
ထိုနှစ် ဧပြီလတွင် နိုင်ငံတော်ဝန်ကြီးချုပ် ဒုတိယဗိုလ်ချုပ်ကြီး စိုးဝင်း ကျန်းမာရေးချို့ယွင်းလာသည့်အတွက် "ခေတ္တနိုင်ငံတော်ဝန်ကြီးချုပ်" ဖြစ်လာခဲ့ပြီး ၂၀၀၇ အောက်တိုဘာလ ၂၄ ရက်တွင် တရားဝင် နိုင်ငံတော်ဝန်ကြီးချုပ်ဖြစ်လာခဲ့သည်။
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ အတွင်းရေးမှူး (၁) ရာထူးသည် ဒုတိယဗိုလ်ချုပ်ကြီး သူရ တင်အောင်မြင့်က ဆက်ခံသည်။
၂၀၀၈ ခုနှစ်အတွင်း ဖြစ်ပွားခဲ့သည့် နာဂစ်ဆိုင်ကလုန်းမုန်တိုင်းဒဏ်ခံ ပြည်သူများထံသို့ သွားရောက်ခဲ့သည့် အစိုးရအရာရှိများထဲတွင် ၎င်းသည် ပထမဆုံးဖြစ်သည်။
နာဂစ်မုန်တိုင်း တိုက်ခတ်ပြီးနောက် ဖွဲ့စည်းခဲ့သည့် အမျိုးသားသဘာဝဘေးကာကွယ်တားဆီးရေး ဗဟိုကော်မတီ၏ ဥက္ကဋ္ဌတာဝန်ကိုလည်း ပူးတွဲထမ်းဆောင်ခဲ့ပြီး နိုင်ငံတော်အဆင့် အခြားလုပ်ငန်းကိစ္စရပ်များတွင်လည်း အစိုးရအဖွဲ့ကို ဦးစီးကွပ်ကဲခဲ့သည်။
၂၀၁၀ ပြည့်နှစ်၊ ဧပြီလ ၂၄ ရက်နေ့တွင် ရွေးကောက်ပွဲဝင်ရန်အတွက် စစ်ဘက်ရာထူး ဗိုလ်ချုပ်ကြီးအဖြစ်မှ နုတ်ထွက်ပြီး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဥက္ကဋ္ဌအဖြစ် တာဝန်ယူခဲ့သည်။
ထို့နောက် ၂၀၁၀ ပြည့်နှစ်၊ နိုဝင်ဘာလ၌ ကျင်းပသည့် ရွေးကောက်ပွဲတွင် ၎င်းဦးဆောင်သည့် ကြံ့ခိုင်ရေးနှင့် ဖွံ့ဖြိုးရေးပါတီက မဲအများစုဖြင့် အနိုင်ရရှိပြီးနောက် နိုင်ငံတော်သမ္မတ ဖြစ်လာခဲ့သည်။
နိုင်ငံရေးဘဝ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဗဟိုအဖွဲ့ ခေါင်းဆောင်အဖြစ် ၂၀၁၀ အထွေထွေ ရွေးကောက်ပွဲတွင် စတင်လှုပ်ရှားကာ ဝင်ရောက်ခဲ့သည်။
ရွေးကောက်ပွဲတွင် ပြည်သူ့လွှတ်တော်အတွက် နေပြည်တော်ကောင်စီနယ်မြေ ဇဗ္ဗူသီရီ မဲဆန္ဒနယ်ကို ကိုယ်စားပြုကာ တိုင်းရင်းသားစည်းလုံးညီညွတ်ရေးပါတီ မှ ဦးကျော်အေး နှင့် ယှဉ်ပြိုင်ရွေးကောက်ခံခဲ့ကာ မဲအရေအတွက် ၆၅,၆၂၀ (၉၁.၂%) ဖြင့် အနိုင်ရရှိခဲ့သည်။
၂၀၁၁ ခုနှစ် ဖေဖော်ဝါရီ ၄ ရက်နေ့တွင် ဦးသိန်းစိန်သည် ပြည်ထောင်စု လွှတ်တော်မှ မြန်မာနိုင်ငံအတွက် သမ္မတအဖြစ် ရွေးချယ်ခြင်းခံခဲ့ရသည်။
၂၀၁၁ ခုနှစ် ဧပြီလ ၁၁ ရက်နေ့မှ စတင်၍ ဒုသမ္မတများ ဖြစ်ကြသော သီဟသူရ ဦးတင်အောင်မြင့်ဦး နှင့် ဒေါက်တာစိုင်းမောက်ခမ်း တို့နှင့်အတူ နိုင်ငံတော်သမ္မတအဖြစ် တာဝန်ထမ်းဆောင်ခဲ့သည်။
Burma ex-Prime Minister Thein Sein named new president, BBC, 4 February 2011. ရာထူးအဆင့်ဆင့် မြင့်တက်လာခြင်း ဦးသိန်းစိန်နှင့်ထိုင်းဝန်ကြီးချုပ်အဘီစစ် ဝိဇ္ဇာဇီဝတို့ ၂၀၁၀ ခုနှစ် အောက်တိုဘာလ ၁၁ ရက်က ဇေယျာသီရိဗိမာန်တွင် ဓာတ်ပုံရိုက်ကြစဉ်။
ဝန်ကြီးချုပ်ဖြစ်ပြီးနောက် နိုင်ငံတကာ ချစ်ကြည်ရေး ခရီးစဉ်များအဖြစ် တရုတ်၊ လာအို၊ ကမ္ဘောဒီးယား၊ သီရိလင်္ကာ၊ ထိုင်း စသည့် အိမ်နီးချင်း နိုင်ငံများသို့ သွားရောက်လည်ပတ်ခဲ့ပြီး၊ နှစ်နိုင်ငံဆက်ဆံရေး ဆောင်ရွက်ခဲ့သည်။
Burma's PM visits Vietnam, Associated Press via The Age. Retrieved 11 November 2007.Laos, Myanmar set to enhance relations, Xinhua; retrieved 11 November 2007. ထို့အပြင် အာဆီယံ အစည်းအဝေးများ၊ တောင်အာရှ နိုင်ငံများ၊ တရုတ် ၊ ဂျပန်နှင့် အမေရိကန် နိုင်ငံများသို့ သွားရောက်ခဲ့သည်။
၂ဝဝ၈ ခုနှစ်အတွင်း ဖြစ်ပွားခဲ့သည့် နာဂစ်ဆိုင်ကလုန်း မုန်တိုင်းဒဏ်သင့် ပြည်သူများထံ သွားရောက်ခဲ့သည့် အစိုးရ အရာရှိများထဲတွင် ပထမဆုံး ဖြစ်သည်။
နာဂစ်မုန်တိုင်း တိုက်ခတ်ပြီးနောက် ဖွဲ့စည်းခဲ့သည့် အမျိုးသား သဘာဝဘေး ကာကွယ်တားဆီးရေး ဗဟိုကော်မတီ၏ ဥက္ကဋ္ဌတာဝန်ကိုလည်း ပူးတွဲထမ်းဆောင်ခဲ့သည်။
၂၀၀၉ ခုနှစ် မတ်လအတွင်း သွားရောက်ခဲ့သော စင်ကာပူနိုင်ငံ ခရီးစဉ်တွင် စင်ကာပူနိုင်ငံက သစ်ခွတစ်မျိုးကို "ဒမ်ဒရိုဗီယမ်သိန်းစိန်" ဟု အမည်ပေး ဂုဏ်ပြုခြင်းခံရသည်။
၂ဝ၁ဝ ခုနှစ်တွင် ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးအသင်း ဥက္ကဋ္ဌအနေဖြင့် ဦးဆောင်ကာ ပါတီအသွင်ပြောင်းပြီး ရွေးကောက်ပွဲ ဝင်ခဲ့သည်။
ကိုယ်တိုင်လည်း ဇဗ္ဗူသီရိမြို့နယ်မှနေ၍ ပြည်သူ့လွှတ်တော်အတွက် ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
ရွေးကောက်ပွဲတွင် ဦးသိန်းစိန်ခေါင်းဆောင်သည့် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှာ အမျိုးသား လွှတ်တော်တွင် ၅၇ ရာခိုင်နှုန်းနှင့် ပြည်သူ့လွှတ်တော်တွင် ၅၉ ရာခိုင်နှုန်း အနိုင်ရရှိခဲ့သည်။
၁၉၈၈- ခုနှစ်တွင် ကာကွယ်ရေးဦးစီးချုပ်၏ သူရဲကောင်းလက်မှတ် ရရှိခဲ့သည်။
၂၀၁၁- ခုနှစ်၊ အောက်တိုဘာလ(၁၂) ရက်တွင် နိုင်ငံတော်သမ္မတနှင့်ဇနီးဒေါ်ခင်ခင်ဝင်းသည် အိန္ဒိယသမ္မတ၏ ဖိတ်ကြားချက်အရ အိန္ဒိယနိုင်ငံသို့ ချစ်ကြည်ရေးခရီးထွက်ခွာခဲ့သည်။
ဂုဏ်ပြုချီးကျူးခံရခြင်း ၁၉၈၈ ခုနှစ်တွင် ကာကွယ်ရေးဦးစီးချုပ်၏ သူရဲကောင်းလက်မှတ်ကို ရရှိခဲ့သည်။
၂ဝဝ၉-ခုနှစ်၊ မတ်လအတွင်း သွားရောက်ခဲ့သော စင်္ကာပူနိုင်ငံ ခရီးစဉ်တွင် စင်္ကာပူနိုင်ငံမှ သစ်ခွတစ်မျိုးကို "ဒမ်ဒရိုဗီယမ်သိန်းစိန်"ဟု အမည်ပေး ဂုဏ်ပြုခြင်း ခံရသည်။
၂၀၁၁-ခုနှစ်၊ ဇန်နဝါရီလ (၄)ရက်တွင် အဂ္ဂမဟာသရေစည်သူ၊ အဂ္ဂမဟာ သီရိသုဓမ္မ ဘွဲ့ရရှိသည်။
၂၀၁၂ခုနှစ်၊ စက်တင်ဘာလ (၁၉)ရက်တွင် တရုတ်ပြည်သူ့သမ္မတနိုင်ငံ၊ ယန်လင်းစိုက်ပျိုးရေးနှင့်သစ်တောတက္ကသိုလ် (Northwest Agriculture & Forest University)မှ မြန်မာနိုင်ငံအတွင်း ကျေးလက်ဒေသဖွံ့ဖြိုးရေးလုပ်ငန်းများမှတဆင့် ဆင်းရဲနွမ်းပါးမှုပပျောက်ရေးကြိုးပမ်းမှုများကြောင့် ဂုဏ်ထူးဆောင် ဒေါက်တာဘွဲ့ ချီးမြှင့်ခဲ့သည်။
ပြည်ပခရီးများ ဝန်ကြီးချုပ်ဖြစ်ပြီးနောက် နိုင်ငံတကာ ချစ်ကြည်ရေးခရီးစဉ်များ အဖြစ် တရုတ်၊ လာအို၊ ကမ္ဘောဒီးယား၊ သီရိလင်္ကာ၊ ထိုင်းစသည့် အိမ်နီးချင်းနိုင်ငံများသို့ သွားရောက်လည်ပတ်ခဲ့ပြီး နှစ်နိုင်ငံဆက်ဆံရေး ဆောင်ရွက်ခဲ့သည်။
ထို့အပြင် အာဆီယံ အစည်းအဝေးများ၊ တောင်အာရှ နိုင်ငံများ၊ တရုတ်၊ ဂျပန်နှင့် အမေရိကန် နိုင်ငံများသို့ သွားရောက်ခဲ့သည်။
နိုင်ငံတကာ အစည်းအဝေးများသို့ မြန်မာအစိုးရ ကိုယ်စားပြုအဖြစ် တက်ရောက်ခဲ့သည်။
မိသားစု ဦးသိန်းစိန်၏ ဇနီးသည်မှာ ဒေါ်ခင်ခင်ဝင်းဖြစ်ပြီး သမီး သုံးဦး ထွန်းကားခဲ့သည်။
ဦးသိန်းစိန်သည်၂၀၁၂-ခု၊ ဇန်နဝါရီလ၊ ၃၁-နေ့တွင် စင်္ကာပူနိုင်ငံ Mt. Elizabeth ဆေးရုံ၌ ကျန်းမာရေး စစ်ဆေးမှု ခံယူခဲ့သည်။
ဦးသိန်းစိန်မှာ နှလုံးရောဂါရှိပြီး ၂၀၀၄ ခုနှစ်ကစ၍ နှလုံးခုန်စက် တပ်ဆင်ထားရသည်ဟု ဆိုသည်။
ဓာတ်ပုံများ ကိုးကား |- Category:မြန်မာနိုင်ငံ၏ သမ္မတများ Category:မြန်မာနိုင်ငံ၏ ဝန်ကြီးချုပ်များ ကဏ္ဍ:ဧရာဝတီတိုင်းဒေသကြီးမှ ပုဂ္ဂိုလ်များ ကဏ္ဍ:စစ်တက္ကသိုလ် ကျောင်းဆင်းများ။
ဦးမောင်မောင်ခ (၇ ဇွန် ၁၉၂၀ - ၃၀ ဧပြီ ၁၉၉၅) သည် အငြိမ်းစား ဗိုလ်မှူးကြီးနှင့် နိုင်ငံတော်ဝန်ကြီးချုပ်ဟောင်း ဖြစ်ပြီး မြန်မာ့ဆိုရှယ်လစ်လမ်းစဉ်ပါတီခေတ်တွင် ၁၉၇၇ မှ ၁၉၈၈ အထိ နိုင်ငံတော်ဝန်ကြီးချုပ်အဖြစ် တာဝန်ထမ်းဆောင်ခဲ့သည်။
thumb|ဦးမောင်မောင်ခ ကိုယ်ရေးအကျဉ်းနှင့် ငယ်ဘဝ ဦးမောင်မောင်ခကို ၁၉၂၀ ပြည့်နှစ်၊ ဇွန်လ ၇ ရက်နေ့တွင် ရန်ကုန်မြို့၌ ဖခင် ဦးချစ်ဖေနှင့် အမိ ဒေါ်ခင်တင့်တို့က ဖွားမြင်ခဲ့သည်။
မွေးချင်းညီအစ်ကို နှစ်ဦးအနက် အငယ်ဆုံးဖြစ်သည်။
ငယ်စဉ်တစ်နှစ်သားအရွယ်တွင် ဖခင်ကွယ်လွန်ပြီး မိခင်ကလည်း နောက်အိမ်ထောင်ပြုသွားသဖြင့် အဒေါ်အပျိုကြီးများနှင့်အတူ ကြီးပြင်းသည်အထိ နေထိုင်ခဲ့ရသည်။
၁၉၂၉ ခုနှစ်၊ အသက်ကိုးနှစ်အရွယ်မှ မူလတန်းပညာကို စတင်သင်ယူခဲ့သည်။
ကျောင်းတွင် ပညာထူးချွန်သောကြောင့် ဆရာဆရာမများက အတန်းကျော် တင်ပေးခြင်းခံရသည်။
၁၉၃၆ ခုနှစ်၊ အသက် ၁၆ နှစ်တွင် ၁၀ တန်းစာမေးပွဲကို မြန်မာစာဂုဏ်ထူးဖြင့် ထူးချွန်စွာ အောင်မြင်ခဲ့သည်။
၁၉၃၇ ခုနှစ်တွင် ရန်ကုန်တက္ကသိုလ်သို့ တက်ရောက်ပညာသင်ယူပြီး ရန်ကုန်တက္ကသိုလ်နေ့ကျောင်းသားအသင်းနှင့် စက်မှုသိပ္ပံကျောင်းသားအသင်းများတွင် အသင်းဝင်ဖြစ်သည်။
၁၉၄၁ ခုနှစ်တွင် ဘီအက်စ်စီ (အင်ဂျင်နီယာ) နောက်ဆုံးနှစ်၌ ဘွဲ့မယူဘဲ တက္ကသိုလ်မှ နုတ်ထွက်ကာ တော်လှန်ရေးတွင် ပါဝင်ဆင်နွှဲခဲ့သည်။
စစ်မှုထမ်းဘဝ ဦးမောင်မောင်ခသည် ၁၉၄၄ ခုနှစ်တွင် မြန်မာ့တပ်မတော်သို့ ဝင်ရောက်အမှုထမ်းပြီး မင်္ဂလာဒုံစစ်တက္ကသိုလ် တတိယပတ် ဗိုလ်သင်တန်းတက်ရောက်ခဲ့သည်။
၁၉၄၄ ခုနှစ်၊ ဒီဇင်ဘာလ ၄ ရက်နေ့တွင် ဗိုလ်သင်တန်းဆင်းပြီး လေယာဉ်ပစ်အမြောက်ကြီးတပ်တွင် တပ်စုမှူးအဆင့်ဖြင့် တာဝန်ထမ်းဆောင်ခဲ့သည်။
ဂျပန်တော်လှန်ရေးတွင် တိုင်း (၁)၊ တပ်ရင်း (၁၀၆) ၌ တပ်စုမှူးအဖြစ် တော်လှန်ရေးပြီးဆုံးသည်အထိ တာဝန်ထမ်းဆောင်ခဲ့သည်။
တော်လှန်ရေးပြီးဆုံးချိန်၌ စစ်ပြန်ဘဝဖြင့် ရရာအလုပ်များ လုပ်ကိုင်ကာ ဘဝကို ရုန်းကန်ခဲ့သည်။
၁၉၄၇ ခုနှစ်၊ ဒီဇင်ဘာလ ၆ ရက်နေ့တွင် တပ်မတော်သို့ တစ်ဖန်ပြန်လည်ဝင်ရောက်သည်။
၁၉၄၈ ခုနှစ်၊ ဧပြီလ ၁၉ ရက်နေ့မှ ဩဂုတ်လ ၁၅ ရက်နေ့အထိ ဗိုလ်သင်တန်းပြန်လည်တက်ရောက်ခဲ့သည်။
ဗိုလ်သင်တန်းဆင်းပြီး ၁၉၄၈ ခုနှစ်မှ ၁၉၆၂ ခုနှစ်အထိ တပ်မတော် လျှပ်စစ်နှင့် စက်မှုတပ်ဖွဲ့၊ ကာကွယ်ရေးပစ္စည်းထုတ်လုပ်မှုတပ်ဖွဲ့များတွင် ဒုတိယဗိုလ်အဆင့်မှ ဒုတိယဗိုလ်မှူးကြီးအဆင့်အထိလည်းကောင်း၊ ကာကွယ်ရေးပစ္စည်းထုတ်လုပ်မှု ညွှန်ကြားရေးမှူးအဖြစ် ဗိုလ်မှူးကြီးအဆင့်အထိလည်းကောင်း တာဝန်ထမ်းဆောင်ခဲ့သည်။
နိုင်ငံရေးနှင့် အုပ်ချုပ်ရေးတာဝန်များ ဦးမောင်မောင်ခသည် ၁၉၆၂ ခုနှစ်မှစ၍ စက်မှုဝန်ကြီးဌာနတွင် တွဲဖက်အတွင်းဝန်၊ အတွင်းဝန်နှင့် ဒုတိယဝန်ကြီး တာဝန်များ ထမ်းဆောင်ခဲ့သည်။
ထို့ပြင် မြန်မာ့ဆိုရှယ်လစ်လမ်းစဉ်ပါတီ အလုပ်သမားရေးရာဌာနကြီးတွင် ကော်မတီဝင်အဖြစ်လည်းကောင်း၊ ဗဟိုပြည်သူ့အလုပ်သမားကောင်စီတွင် အလုပ်အမှုဆောင် ကော်မတီဝင်နှင့် ဥက္ကဋ္ဌအဖြစ်လည်းကောင်း တာဝန်ပေးအပ်ခြင်းခံရသည်။
ပထမအကြိမ် ပါတီညီလာခံတွင် အရန်ဗဟိုအလုပ်အမှုဆောင် ကော်မတီဝင်အဖြစ် ရွေးချယ်ခြင်းခံရပြီး စက်မှုဝန်ကြီးဌာနနှင့် အလုပ်သမားဝန်ကြီးဌာန ဝန်ကြီးအဖြစ် တာဝန်ပေးအပ်ခြင်းခံရသည်။
၁၉၇၃ ခုနှစ် ဒုတိယအကြိမ်ပါတီညီလာခံတွင် အရန်ဗဟိုအလုပ်အမှုဆောင် ကော်မတီဝင်အဖြစ် ထပ်မံရွေးချယ်ခြင်းခံရသည်။
၁၉၇၄ ခုနှစ် ပထမအကြိမ်ပြည်သူ့လွှတ်တော်နှင့် ပြည်သူ့ကောင်စီ အဆင့်ဆင့်ရွေးချယ်တင်မြှောက်ပွဲတွင် လှိုင်မြို့နယ်အမှတ် (၂) မဲဆန္ဒနယ်မှ ပြည်သူ့လွှတ်တော်ကိုယ်စားလှယ်အဖြစ် အရွေးခံရပြီး စက်မှုဝန်ကြီးဌာန ဝန်ကြီးအဖြစ် တာဝန်ပေးအပ်ခြင်းခံရသည်။
တတိယအကြိမ် ပါတီညီလာခံတွင် ဗဟိုအလုပ်အမှုဆောင် ကော်မတီဝင်အဖြစ်လည်းကောင်း၊ ပထမအကြိမ် အလုပ်သမားအစည်းအရုံးညီလာခံတွင် ဗဟိုအလုပ်သမားအစည်းအရုံးဥက္ကဋ္ဌအဖြစ်လည်းကောင်း ရွေးချယ်ခြင်းခံရသည်။
၁၉၇၇ ခုနှစ်၊ မတ်လ ၂၉ ရက်နေ့တွင် နိုင်ငံတော်ဝန်ကြီးချုပ် အဖြစ် စတင်ထမ်းဆောင်ခဲ့ပြီး ၁၉၈၈ ခုနှစ်တွင် နိုင်ငံတော်ဝန်ကြီးချုပ်အဖြစ်မှ အငြိမ်းစားယူခဲ့သည်။
နိုင်ငံတကာခရီးစဉ်များနှင့် ဂုဏ်ပြုဆုများ ဦးမောင်မောင်ခသည် ၁၉၅၅ ခုနှစ်၊ အောက်တိုဘာလ ၂၉ ရက်နေ့မှ ၁၉၅၆ ခုနှစ်၊ စက်တင်ဘာလ ၇ ရက်နေ့အထိ မန်ချက်စတာစက်မှုတက္ကသိုလ်တွင် ပညာသင်ယူခဲ့သည်။
နိုင်ငံတော်တာဝန် ထမ်းဆောင်နေစဉ်အတွင်း ၁၉၅၇ ခုနှစ်မှ ၁၉၈၈ ခုနှစ်အထိ ဂျပန်၊ ဟောင်ကောင်၊ ထိုင်း၊ အရှေ့ဥရောပနှင့် အနောက်ဥရောပနိုင်ငံများ၊ အမေရိကန်၊ ကမ္ဘောဒီးယား၊ မလေးရှား၊ တရုတ်ပြည်သူ့သမ္မတနိုင်ငံ၊ ချက်ကိုစလိုဗားကီးယား၊ ဂျာမနီ၊ အီတလီ၊ ပြင်သစ်၊ ရူမေးနီးယား၊ ဩစတြေးလျ၊ ဩစတြီးယား၊ အင်္ဂလန်၊ ဆွစ်ဇာလန်၊ အင်ဒိုနီးရှား၊ စင်ကာပူ၊ ကိုရီးယားနှင့် ဘူဂေးရီးယား စသည့် နိုင်ငံအများအပြားသို့ တာဝန်ဖြင့် သွားရောက်ခဲ့သည်။
ဦးမောင်မောင်ခသည် မြန်မာနိုင်ငံ လွတ်လပ်ရေး ကြိုးပမ်းမှုတွင် ပါဝင်ခဲ့ခြင်းကြောင့် နိုင်ငံတော်က ချီးမြှင့်သည့် လွတ်လပ်ရေး မော်ကွန်းဝင် (ဒုတိယဆင့်) ကို ရရှိခဲ့သည်။
ထို့ပြင် နိုင်ငံတော်က ပေးအပ်သည့် တာဝန်များကို ကြိုးပမ်းဆောင်ရွက်ခဲ့ခြင်းကြောင့် နိုင်ငံတော်က ချီးမြှင့်သည့် ဇေယျကျော်ထင်၊ စစ်မှုထမ်းကောင်းတံဆိပ် နှင့် နိုင်ငံ့ဂုဏ်ရည်ဘွဲ့ (ပထမဆင့်) တို့ကိုလည်း ရရှိခဲ့သည်။
၂၀၂၂ ခုနှစ်၊ ဧပြီ ၁၇ ရက်တွင် အမိန်ကြော်ငြာစာ အမှတ် ၆၂/၂၀၂၂ အရ ဦးမောင်မောင်ခအား နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ပြည်ထောင်စုစည်သူသင်္ဂဟဘွဲ့ဖြစ်သော သတိုးမဟာသရေစည်သူဘွဲ့ကို ချီးမြှင့်အပ်နှင်းခဲ့သည်။
မိသားစုနှင့် ကွယ်လွန်ခြင်း ဦးမောင်မောင်ခသည် ဦးရွှေ၊ ဒေါ်မြတင်တို့၏ သမီး ဒေါ်ခင်ခင်လေးနှင့် လက်ထပ်ခဲ့ရာ သားတစ်ဦးနှင့် သမီးတစ်ဦး ထွန်းကားခဲ့သည်။
သားဖြစ်သူမှာ ကွယ်လွန်ခဲ့ပြီး ဖြစ်သည်။
မြန်မာလွတ်လပ်ရေး ကြိုးပမ်းမှုတွင် တစ်တပ်တစ်အား ပါဝင်ခဲ့ပြီး ၁၉၉၅ ခုနှစ်၊ ဧပြီလ ၃၀ ရက်နေ့၌ ရန်ကုန်မြို့တွင် ကွယ်လွန်ခဲ့သည်။
ကွယ်လွန်ချိန်တွင် ဇနီး ဒေါ်ခင်ခင်လေး၊ သမီးတစ်ဦး၊ မွေးစားသမီးတစ်ဦးနှင့် မြေးနှစ်ဦး ကျန်ရစ်ခဲ့သည်။
300px|မိတ္တူကူးစက်ကို ကျောင်းများရုံးများတွင် တွင်ကျယ်စွာ အသုံးပြုကြသည်။
မိတ္တူကူးခြင်းကို ရုံးလုပ်ငန်းများနှင့် စာကြည့်တိုက်တွင် လည်းကောင်း၊ စက်မှုထုတ်လုပ်သည့် လုပ်ငန်းများတွင် လည်း ကောင်း၊ ခက်ခဲနက်နဲသည့် အချက်အလက် စုဆောင်းသည့် စနစ်သုံး လုပ်ငန်းများတွင်လည်း ကောင်းသုံးစွဲကြသည်။
ဓာတ်ပုံ ရုပ်ပုံများကို မိတ္တူကူးယူရခြင်းသည် ရောင်စုံပုံမှန်မရသည်ကလွဲ၍ တိကျမှုကို ရရှိသဖြင့် အခွင့်အရေးသာသည်။
ချုံ၍ရခြင်း၊ ချဲ့၍ရ ခြင်း၊ အချိန်မြန်မြန်နှင့် လျှပ်တစ်ပြက် ကူး၍ရခြင်း မိုက္ကရိုဖလင် ကူးခြင်းထက်စာလျှင် နေရာပို၍ ကျုံ့စေခြင်း၊ စောင်ရေနည်းနည်း လိုချင်လျှင် အလုပ်သမားခ ပစ္စည်းခသက်သာစေခြင်း၊ ပုံနှိပ်စက် ကြီးများဖြင့် ကူးယူခြင်းထက် သက်သောင့်သက်သာရှိခြင်း၊ စက်၏ပုံစံမှာလည်း ရိုးရိုးကလေး တည်ဆောင်ထားခြင်း စသည့် အကျိုးကျေးဇူးတို့ကြောင့် အချို့လုပ်ငန်းများတွင် သာမန် လူတစ် ယောက်တည်းအား တာဝန်ပေး၍ ကူးယူလုပ်ကိုင်နိုင်သည့် အခြေ အနေရှိသည်။
မိတ္တူကူးသည့် စက်က လေးများသည် ပုံနှိပ်စက် ပုံစံများမှ ပုံစံတူကူးယူ လုပ်ကိုင်ခြင်းကြောင့်လည်း အောင်မြင် တိုးတက်၍ အလွယ်တကူ အသုံးပြုနိုင်ကြောင်း တွေ့ရသည်။
မိတ္တူကူးလုပ်ငန်းစဉ်များကို ခွဲခြမ်းစိတ်ဖြာလိုက်လျှင် ခုနစ်မျိုးမျှ တွေ့ရပေမည်။
ဓာတ်ပုံဆေးပစ္စည်း သုံးကူးနည်း၊ လွှဲပြောင်းကူးယူနည်း၊ အပူပေးနည်း၊ ပုံစံထုတ်ကူးနည်း၊ လျှပ်စစ် ငြိမ်ကူးနည်း၊ လျှပ်စစ်ဓာတ် ပြုကူးနည်းနှင့် မိုက္ကရိုဖလင်ကူးနည်း တို့ဖြစ်သည်။
မိတ္တူကူးနည်း ခုနစ်မျိုးစလုံးသည် တစ်နည်းနှင့်တစ် နည်းနွှယ်ပြီး အသုံးချ၍ရသည်။
မိုက္ကရိုဖလင် ကူးနည်းမှရသော ဖလင်ကို ပုံကြီးချဲ့ခြင်း ချုံခြင်းပြုလုပ်၍ ရနိုင်သည်။
တစ်အုပ်လုံး ကူးယူထားသော စာမျက်နှာများကို စာအုပ်တစ်အုပ်အဖြစ် ဇီရို ဂရပ်ဖီ၊ အော့ဖဆက် ပလိပ်ပြားနှင့် မာတီလစ်စသော စက်များ ဖြင့်ပြန်လည်ပုံနှိပ် နိုင်လေသည်။
လွှဲပြောင်းကူးယူနည်းနှင့် အပူ ပေးနည်းတို့မှာ အမြန်ကူးသည့် ရုံးသုံးနည်းများဖြစ်သည်။
ထွက် လာသော မိတ္တူများမှာ ခြောက်သွေ့ပြီးချက်ချင်းအသုံးပြုနိုင်ခြင်း ကြောင့်ဖြစ်သည်။
အမှောင်ခန်း လည်းမလိုပေ။
စက်ပိုင်းဆိုင်ရာ လွယ်ကူ၍ ရုံးအကူနှင့်ပင် ကိုင်တွယ်ဆောင်ရွက်၍ ရနိုင်သည်။
စက်ပိုင်း လျှပ်စစ်ပိုင်းဆိုင်ရာများနှင့် လျှပ်စစ်စွမ်းအားများအပေါ် အမှီသဟဲရှိနေရသဖြင့် ပုံဖော်သည့်စက်သည် နဂိုပုံအတိုင်း ရရှိ အောင် အပြည့်အဝ မစွမ်းဆောင်နိုင်ကြောင်း တွေ့ရလေသည်။
လက်တွေ့စမ်းသပ် လုပ်ဆောင်ရာတွင် ဓာတ်ပုံကူးသည့် စနစ်ကို ပင် တွဲဖက်လုပ်ဆောင် နေရသောကြောင့် ဖြစ်သည်။
ဓာတ်ပုံဆေးပစ္စည်းသုံးကူးနည်း ဤနည်းပညာတွင် စနစ်အမျိုးမျိုးရှိ၏။
မိုက္ကရိုဖလင် ကူးနည်းလည်း တစ်ခုအပါအဝင် ဖြစ်သည်။
အရိုးဆုံးစနစ်မှာ မူရင်းပုံကို နဂ္ဂတစ်ပွားပြီးသော် လည်းကောင်း၊ တိုက်ရိုက်ပေါ့စ တစ် ထုတ်ယူနည်း ဖြင့်လည်း ကောင်း ဓာတ်ပုံစက္ကူပေါ် ကူးယူ ခြင်းဖြစ်သည်။
ပုံစံပြာနှင့် ပုံစံကူးယူခြင်းသည် ပုံနှိပ်စက်ဖြင့် ကူး ယူသည့် နည်းနှင့် သဏ္ဌာန်တူသည်။
ထိုဓာတ်ပုံ ကူးစက်များ တွင်မှန်ဘီလူးကို လိုချင်သောပုံအရွယ် ချိန်သားကိုက် အောင်ချိန် ဆ၍ရအောင် ပြုလုပ်ထားသော ကင်မရာအမျိုးအစား ပင်ဖြစ် သည်။
ဥပမာအားဖြင့် လိုက္ကာ(Leica) ကင်မရာမျိုးကဲ့သို့ပင် ဖြစ်သည်။
ယင်းကင်မရာဖြင့် ၁၉၂၄ ခုနှစ်ကတည်းက စာရွက် စာတမ်း မိတ္တူ ကူးသည့် လုပ်ငန်းကို လုပ်ကိုင်ခဲ့သည်။
မှန်ဘီ လူးအပြင် ဘဲလိုး (Bellow) ဟုခေါ်သော ရှေ့တိုးနောက်ငင် ပြု လုပ်၍ ရသော လက်ဆွဲဘာဂျာကဲ့သို့သော ပုံစံဖြည့်စွက်လျှင် ပုံနှိပ်ဌာနသုံးကင်မရာအကြီး ပုံစံဖြစ်သွားသည်။
ယင်းကဲ့သို့ သော ကင်မရာဖြင့်ရိုက်ကူးလျှင် ဓာတ်ပုံဆေးသား ကောင်းခြင်း၊ ပုံနှိပ်ဆေးသား ကောင်းခြင်းတို့အပြင် ပုံချဲ့နိုင် ချုံ့နိုင်ကာ အရည် အသွေးကောင်းမွန်သော ပုံကောင်းများ အဆင့်အထိ ရနိုင်ပေ သည်။
ထိုထက်တစ်ဆင့်မြင့် တိုးတက်သည့် ဓာတ်ပုံရိုက်နည်း ကူးနည်းအသုံးပြုလာရာ ပရစ်ဇင်ခေါ် သုံးမြေ|ာင့်မှန်တုံးကို မူရင်း ပုံနှင့် မှန်ဘီလူးအကြားထားသော ကင်မရာများမှာ ဆေးသား ဘက်ကို တိုက်ရိုက်အမှန် အတိုင်းဖတ်နိုင်သည့်နည်းဖြင့် ကူးယူ နိုင်သည်ကို တွေ့ရသည်။
၁၉ဝ၆ ခုနှစ်မှ ၁၉၅ဝ ပြည့်နှစ်အ တွင်းဤနည်းကို အသုံးပြု၍ ဓာတ်ပုံကူးယူခြင်းများကို လုပ် ဆောင်ခဲ့ပေသည်။
လူသိများသော ကင်မရာများမှာ ဒက် ဇီဂရပ်၊ ဖိုတိုကလပ်၊ ဖိုတိုစတက်၊ ရက်တီဂရပ်၊ ရူသားစတက်နှင့်စတက် မာစတာတို့ဖြစ်သည်။
ထိုအထဲတွင် တချို့အမျိုးအစားများမှာ ပုံ နှိပ်ဖမ်းခြင်းကိုမူသေထားရှိ၍ အနည်းငယ်သာ ပုံချုံ့၍ရလေသည်။
တချို့အမျိုးအစားမှာ အလိုအလျောက် ပုံကူးစက်အဖြစ် ဖြတ်ခြင်း၊ အခြောက်ခံခြင်းတို့ပါ ပါဝင်လေသည်။
တချို့ စက်အမျိုးအစား များတွင်မူ နဂ္ဂတစ်ကော်ပီမှ ပုံဖော်၍ရိုက်နိုင်ခြင်း၊ ဆလိုက်များမှ ဟပ်တုံးပုံဖော်၍ ရိုက်နိုင်ခြင်း၊ ရောင်စုံထရန်ပဲရင်စီများမှ စကရင် သွင်းပြီးပုံများ၊ အော့ဖဆက်ပုံနှိပ်နိုင်ရန် အဆင့်ထိပုံများ ရိုက်ကူး နိုင်ခြင်းတို့ဖြစ်လေသည်။
တချို့ပုံစံများမှာတိုက်ရိုက်ဖတ်နိုင်အောင် နဂိုမူရင်းပုံစံအတိုင်း ကူးယူရရှိနိုင်သည်။
ဓာတ်ပုံရိုက်ကူးပြီး စာစီခြင်းနည်းသည် ရိုးရိုးစာစီခြင်း နည်းကို အစားထိုး လုပ်ကိုင်သော နည်းပင်ဖြစ်သည်။
ဓာတ်ပုံ ရိုက်၍ စာစီခြင်းနည်းတွင်လည်း စာလုံးအရွယ်အစား အမျိုးအ မျိုး ပုံစံအမျိုးမျိုး လိုသလို ချိန်ဆ ပြုလုပ်နိုင်လေသည်။
ဓာတ်ပုံ မှန်ဘီလူးဖြင့် ချိန်ဆကာ ပေါ်လာသောပုံရိပ်ကို ဖလင်ပြား သို့မ ဟုတ် စက္ကူပေါ်သို့ပုံဖော်ယူနိုင်သည်။
ယင်းမှတစ်ဆင့် ပုံနှိပ်မည့် ပလိပ်ပြားပေါ် ထပ်မံကူးယူရသည်။
အထူးသဖြင့် ဂရေဗျူယာ နှင့် ဖိုတိုလစ်သိုဂရပ်ဖီ ပုံနှိပ်နည်းများတွင် အသုံးများသည်။
ယင်းနည်းကို ၁၈၇၇ ခုနှစ်က မူပိုင် မှတ်ပုံတင်ခဲ့ပြီး ယခုအခါ သတင်းစာ၊ မဂ္ဂဇင်း ပုံနှိပ်ခြင်းတွင် ကျယ်ကျယ်ပြန့်ပြန့် အသုံး ပြုသည်။
အထူးသဖြင့် ကြော်ငြာများရိုက်ကူးရာတွင် တွင်တွင် ကျယ့်ကျယ်အသုံးပြုသည်။
ဓာတ်ပုံပစ္စည်းသုံး ကူးနည်းမှ အထူးအသုံးပြုသော တစ်နည်းမှာ လစ္စတိုမက်တစ်ကင်မရာ ခေါ် အလိုအလျောက် နှင့် မြန်မြန်ပုံနှိပ်သော စက်ကို ၁၉၅၃ ခုနှစ်က စတင်သုံးစွဲ ခဲ့သည်။
ယင်းနည်းမှာ ဇယားများ များပါသော တယ်လီဖုန်း လမ်းညွှန်ကဲ့သို့သော စာအုပ်များ ပုံနှိပ်ရာတွင် အသုံးများ၏။
ယခုဖော်ပြခဲ့သောနည်းမှ ရရှိသော ပုံတို့မှာ ဆေးသား ကြည်လင်ပြတ်သားခြင်းနှင့် စက္ကူကြမ်းတွင် ပင် ကူးယူ၍ ရနိုင်ခြင်းတို့ဖြစ်သည်။
ဈေးနှုန်းအားဖြင့်လည်း ချိုသာသည်။
သို့သော် ဆက်လက်ဖော်ပြမည့် နည်းများမှ ရရှိသည့် ပုံများနှင့် နှိုင်းယှဉ်လောက်သည့် အရည်အသွေးမျိုးမရနိုင်သေးပေ။
လွှဲပြောင်းကူးယူနည်း ဤနည်းတွင် ဂျဲလတင်ခေါ် ဆေးသားတင်ပုံစံ (ဗယ်ရီ ဖက်စ်) နှင့် ဒီဖျူးရှင်း ခေါ် ဆေးသားပျံ့နှံ့ ခြင်းပုံစံဟူ၍ နှစ်မျိုး ရှိသည်။
ဓာတ်ပုံဆေးသား ကူးယူနည်းထက် ပိုပြီးစရိတ်စက ကြီးမားသည်။
အရည်အ သွေးမှာမူ အပူပေးနည်း (ဒိုင်အာဇို) ထက်ဖြစ်စေ၊ လျှပ်စစ်ငြိမ်ကူးနည်းထက်ဖြစ်စေ ပုံပိုကောင်းသည်။
အဖြူ အမည်းပုံပေါ်မှုမှာ ထင်းနေအောင်ပေါ်၏။
သို့ရာတွင် အနုစိတ်များ ပျောက်ကုန်သည်။
မပြတ်မသား နေရာများမှာ နှစ် ကြာလျှင် လျော့နည်းပျောက်ကုန်၏။
နည်းနှစ်ခုစလုံးသည် ဓာတ်ပုံစက္ကူကူးသည့်အခါ သုံးသည့် ပုံဖော်၊ ပုံချုပ်နည်းဖြင့်ပင် စက္ကူပေါ်ပုံဖော်ယူရသည်။
ဂျဲလတင်ပုံစံတွင် မိတ္တူစက္ကူ နှစ်ရွက်မှ ကိုးရွက်ထိ ကူးယူနိုင်သော်လည်း ဆက်တိုက် ကူးယူရရှိသောပုံမှာ တဖြည်း ဖြည်းမှိန်လာသည်။
ယင်းနည်းသည် အော့ဖဆက် ပုံကူးစက်ဖြင့် လည်းကောင်း၊ ဒိုင်အာဇို ပုံနှိပ်နည်းဖြင့်လည်းကောင်း ကူးယူနိုင် သည်။
ဒီဖျူးရှင်းပုံစံတွင် မူရင်းပုံနှင့် ကူးမည့်နဂ္ဂတစ်ဖလင်ကို အလင်းရောင်ပေးရသည်။
နဂ္ဂတစ်ကို ပေါ့ စတစ်စက္ကူနှင့် ထုပ် ကာ ဆေးသားထဲနှစ်၍ည|စ်ပြီး ထွက်လာသောနည်းဖြစ်သည်။
နဂ္ဂတစ်ကော်ပီ တစ်ချပ်မှ ပေါ့စတစ်ကော်ပီ တစ်ချပ်သာရ နိုင်သော နည်းဖြစ်သည်။
ချုပ်ထားသော စာအုပ်များမှ ကူး ယူရန်မှာ အခက် အခဲရှိပေသည်။
အပူပေးနည်း ဤနည်းကို သရီးအမ် ဟုခေါ်သော မင်နီဆိုတာ သတ္တုတွင်းနှင့် ထုတ်လုပ်ရေးလုပ်ငန်း ကုမ္ပဏီမှ ၁၉၅ဝ ပြည့်နှစ်က ထုတ်လုပ်ခဲ့သည်။
လွှဲပြောင်းကူးယူသည့်နည်းကို အခြေခံပြီး တိုက်ရိုက်ကူးယူမိတ္တူပွား ယူခြင်း ဖြစ်သည်။
အင်ဖရာရက်ရောင်ခြည် (အနီအောက်ရောင်ခြည်) ကို အပူ ပေးပစ္စည်းအဖြစ် အသုံးချခြင်း ဖြစ်သည်။
တိုက်ရိုက် ပေါ့စတစ် ထုတ်ယူခြင်းဖြစ်၍ နဂ္ဂတစ်ထုတ်ရန် မလိုတော့ပေ။
မူရင်းပုံနှင့် စာများမှာ ကာဗွန် သို့မဟုတ် သတ္တုစပ်မင်ဖြင့် ရိုက်ထားသော စာအုပ်စာတမ်းများ မှန်သရွေ့ကူးယူနိုင်သည်။
မူရင်းစာရွက်ကို ဓာတုဗေဒဆေးရည် သုတ်ထားသော စက္ကူ အကြည်သားနှင့် ထပ်၍ ကူးယူရသည်။
ထိုစက္ကူအကြည် သား၏ နောက်ကြော တွင် ဖရောင်းဖြူသုတ်လိမ်းထားသည်။
အပူပေးလိုက်လျှင် ဓာတုဗေဒနည်းအရ ဓာတ် ပြောင်းပြီး မူရင်းစာရွက်ပေါ်ရှိ စာ များနှင့် ပုံများ တဖြည်းဖြည်း ထင်လာစေသည်။
ပြတ်ပြတ် သားသားရှိသည်အထိ ပုံပေါ်လာလေသည်။
ယင်းမိတ္တူရရန် လေးစက္ကန့်မျှပင် ကြာလေသည်။
အနုစိတ်များပေါ်အောင် ပုံ ဖော်ပေးနိုင်စွမ်းမရှိပေ။
အပူလှိုင်းကို ချိန်ဆပေးသည့် နည်းစနစ် မပါ၍ ဈေးသက်သက်သာသာဖြင့် ယာယီသုံး ရန်အတွက် သန့် သန့်နှင့် မြန်မြန်ရသည့် နည်းပင်ဖြစ်သည်။
ဤနည်းဖြင့် ကူးယူ သော စက်များမှာ ခေတ်စားသည်။
ပုံစံထုတ်ကူးနည်း ဤနည်းသည် အလင်းမှုန် မူရင်းမှ ဓာတုဆင့်တက် ပြုပြင်နည်းဖြင့်ဖြစ်စေ၊ အလင်းမဖောက်နိုင်သော မူရင်းမှ တိုက် ရိုက်ပေါ့စတစ် စက္ကူဖြင့်ဖြစ်စေ မိတ္တူကူးနိုင်စွမ်းရှိသည်။
အသုံး ပြုသည့် စက္ကူများမှာ အလင်း ခံနိုင်စွမ်းရှိသဖြင့် အမှောင်ခန်း ကဲ့သို့သော ပုံစံမျိုးမလိုအပ်ဘဲ စွမ်းအင်များသော အလင်းကိုပင် အသုံးပြုနိုင် သည်။
သို့ပါ၍ ပျက်စီးလေလွင့်မှု နည်းပါးသည်။
ပုံကူးယူသည့် ကိရိယာများသည်ဖန်ပြွန်ပုံစံ၊ လေးထောင့်သေတ္တာ ပုံစံနှင့် ပတ်လည်လည်နေသော စည်ပုံစံများ တွေ့ရမည်။
အလွန် တရာ ကြီးမားသည့် ဗိသုကာပုံစံ၊ အင်ဂျင်နီယာ ပုံဆွဲပုံစံ၊ ဇယား ကြီး၊ မြေပုံကြီးစသည်များကို ကူးယူနိုင်သည်။
အမျိုးအစားများ စွာရှိသည့်အ နက် အောက်ဖော်ပြပါ သုံးမျိုးမှာ အသုံးများ၏။
ပုံစံညို (Brownprint) ဟုခေါ်ဆိုနိုင်သော စီပီယာ အညိုရောင်ဖြင့် ပုံဖော်မိတ္တူကူးခြင်းမျိုးကို ၁၈၉၅ ခုနှစ်က စတင် အသုံးပြုခဲ့သည်။
ပုံကူးစဉ် အညိုရောင်သန်းပြီး ပုံပေးရာလာကာ ယင်းနေရာကို မင်သွင်းသော နည်းဖြင့် ပေါင်းစပ်လိုက်ရာ ဆေး စွဲမြဲသော ပုံပေါ်လာလေသည်။
ပုံစံပြာ (Blueprint) ကို ၁၈၄၂ ခုနှစ်ကတည်းက စတင်အသုံးပြုခဲ့သည်။
ကူးယူစဉ် အဖြူရောင် လိုင်းများပေါ် လာပြီး နောက်ခံမှာ ပြာလဲ့လဲ့အရောင်ရှိသည်။
ယင်းကိုထပ်မံပြီး တစ်ဆင့်ကူးသော် အပြာရောင်လိုင်းများ ပြန်ပေါ်လာပြီး နောက်ခံ မှာ ဖြူသွားလေသည်။
ပုံစံဖြူ (Whiteprint) ကို ၁၉၂ဝ ပြည့်နှစ်ကစ၍ သုံးစွဲ ခဲ့သည်။
မူရင်းပုံမှ ဖလင်အကြည်သားပေါ် ကူးယူကာစက္ကူဖြင့် စောင်ရေမြောက်မြားစွာ ကူးယူမိတ္တူပွားနိုင်ပေသည်။
အဖိုးနှုန်းချို သာသည်။
ပုံစံပြာကူးသည့်နည်းထက် ပိုမိုသာလွန်သည်။
သင်္ကေတ အသေးအမွှားမှစ၍ ထင်ရှားပြတ်သားစွာပေါ်အောင် ကူးနိုင်သည်။
လျှပ်စစ်ငြိမ်နည်း အလင်းလျှပ်စစ်နည်းကို အခြေခံပြီး ကြားခံနဂ္ဂတစ် ထုတ်ရန်မလိုဘဲ တိုက်ရိုက် ပေါ့စတစ်မိတ္တူ ရနိုင်သည်။
ကွဲပြား ခြားနားသော နည်းသုံးနည်းမျှသာ ရှိသည်။
ဇီရော့ မိတ္တူကူးစက် မျိုးကို ၁၉၃၇ ခုနှစ်က တီထွင်ခဲ့သည်။
၁၉၅ဝ ပြည့်နှစ်ရောက် သည်အထိ စီးပွားဖြစ်မထုတ်လုပ်နိုင်ခဲ့ပေ။
အီလက်ထရိုဖက်စ် မိတ္တူ ကူးစက်မျိုးသည် ၁၉၅၄ ခုနှစ်တွင် ပေါ်လာသည်။
စမုတ် ပရင်းတင်း ခေါ် မီးခိုးရိုက်နည်း၊ ကြပ်ခိုးရိုက်နည်း ပုံစံမျိုးကို ၁၉၅၈ ခုနှစ်ကစ၍ မှတ်ပုံတင်ပြီး ထုတ်လုပ်ခဲ့သည်။
ဇီရော့ခရာဖီ ပုံနှိပ်နည်းပညာမှာ ဇီရော့ကုမ္ပဏီမှ ထုတ် လုပ်ခြင်းဖြစ်သည်။
နဂ္ဂတစ်ကော်ပီ၊ စက္ကူ၊ သတ္တုပလိပ်ပြားကို အခြေခံပြီး အော့ဖဆက်ပုံနှိပ်နည်းကို အသုံးပြုခြင်းဖြစ်သည်။
အီလက်ထရိုဖက်စ်မှာ ဇီရော့ပုံစံမျိုးပင်ဖြစ်သော်လည်း ရရှိသော မိတ္တူပုံမှာ ကောင်းမွန်သည်။
ပုံနှိပ် သဘောအရ ပုံများ တွင်အလင်းအမှောင် အနုအရင့်ကို ကွဲကွဲပြားပြားရရှိအောင် ကူးယူနိုင်သည်။
ရေမပါသော အော့ဖဆက်ပုံနှိပ်နည်း ဖြစ်သည်။
လျှပ်စစ်စာလုံးစီသည့် စက်ခလုတ်ခုံပါရှိကာ တစ်စက္ကန့်လျှင် လုံးရေ ၂ဝဝဝ စီနိုင်အောင် လျှပ်စစ်တိတ်ခွေ သို့မဟုတ် ကတ် ပြားတိတ်စနစ် ထိန်းနည်းဖြင့် မိတ္တူပွားယူသည်။